ddrg/super_eurlex huggingface dataset:
Airteagal 7

Gearáin chomhthreomhara

(1) I gcás inar cuireadh an iarraidh ar athbhreithniú dlíthiúlachta isteach i gcomhthráth le hiarraidh ar nós imeachta um athbhreithniú riaracháin inmheánach laistigh den ghníomhaireacht feidhmiúcháin agus go mbaineann an dá iarraidh leis an ngníomh céanna de chuid na gníomhaireachta feidhmiúcháin, cuirfear an nós imeachta um athbhreithniú dlíthiúlachta ar fionraí go dtí gcríochnófar an nós imeachta um athbhreithniú riaracháin laistigh den ghníomhaireacht feidhmiúcháin.

(2) Más rud é go ndeimhnítear an gníomh a chonspóidtear leis an nós imeachta um athbhreithniú riaracháin inmheánach laistigh den ghníomhaireacht feidhmiúcháin, athchromfar ar an nós imeachta um athbhreithniú dlíthiúlachta má dheimhníonn an gearánach laistigh de mhí amháin ón dáta a dheimhníonn an ghníomhaireacht feidhmiúcháin an gníomh a chonspóidtear go gcoimeádann sé nó sí an iarraidh ar athbhreithniú dlíthiúlachta ar bun.

I gcás ina ndeimhníonn an gearánach an iarraidh, cumhdófar leis an nós imeachta um athbhreithniú dlíthiúlachta an gníomh a chonspóidtear ar dtús mar aon leis an ngníomh arna ghlacadh ag an ngníomhaireacht feidhmiúcháin tar éis an nós imeachta um athbhreithniú riaracháin inmheánach.

I gcás nach ndeimhníonn an gearánach an iarraidh, measfar gur aistarraingíodh í agus dúnfar an comhad gan a thuilleadh fógra a thabhairt.
(9)

De réir na faisnéise a chuir an Danmhairg isteach, tugann an monaróir tuairisc ar an táirge mar oibreán glantacháin fadghníomhach chun sraitheanna d’ábhar carntha a bhaint d’adhmad, de bhríc-obair, de dhíonleaca, de leaca pábhála agus de dhromchlaí eile agus, sa bhileog sonraí teicniúla, léiríonn sé nach bhfuil an táirge le húsáid ach amháin taobh amuigh. Deir an monaróir freisin gur cheart dromchlaí atá an-salach a ghlanadh roimh ré le glantach ón monaróir céanna sula gcóirítear an dromchla leis an táirge. Chuir an Danmhairg isteach faisnéis bhreise ó dháileoir agus ó dhíolphointí ar líne. Maíonn an dáileoir go mbriseann an táirge síos fás agus go dtugann sé cosaint ar athfhás. Dar leis an dáileoir, bíonn an fás sin le feiceáil ar dhromchlaí mar ábhar glas carntha nó smáil dhorcha – go háirithe in áiteanna atá ar scáth na gréine mar gheall ar chrainn nó tomacha, ar thaobhanna a bhfuil a n-aghaidh ó thuaidh agus in áiteanna ina bhfuil go leor taise. Sonraíonn an dáileoir nach ndéanann an fás carntha sin dochar don adhmad go díreach, ach go leathann sé ina shraith mhór leanúnach, sa chaoi nach féidir leis an taise éalú as. I ndíolphointe ar líne, maítear go bhfuil éifeachtaí coisctheacha ag an táirge. D’áitigh an Danmhairg freisin, maidir le díolphointe eile ar líne, go n-áirítear an táirge ann i gcatagóir táirgí atá dírithe ar adhmad, pábháil agus díonta a ghlanadh, agus a dtuairiscítear ina leith go bhfuil éifeacht dhíreach acu ar algaí ar dhromchlaí.
Airteagal 3

Feidhmiú

1. I gcás ina mbeidh tionchar chomh mór sin ag staid an chaidrimh idir an tAontas Eorpach agus tríú tír maidir leis an imirce, go mbeidh gá le comhordú agus freagairt thráthúil ón Aontas, féadfaidh an Uachtaránacht cruinniú comhchéime MOCADEM a thionól, le tacaíocht agus comhairle ó Ardrúnaíocht na Comhairle.

2. Beidh sé d’aidhm ag an gcruinniú comhchéime an fhaisnéis agus na tograí beartais a chuireann comhlachtaí ullmhúcháin éagsúla na Comhairle ar fáil, chomh maith leis na páirtithe eile ar tugadh cuireadh dóibh, a shintéisiú. Bunaithe go háirithe ar achoimrí oibre a dhréachtaigh an Mheitheal um Ghnéithe Seachtracha de Thearmann agus Imirce de chuid na Comhairle, agus an obair ábhartha a rinne meithleacha eile (amhail an Mheitheal um Víosaí, an Mheitheal um Lánpháirtiú, Imirce agus Díbirt, an Mheitheal um Chomhar um Fhorbairt agus um Chomhpháirtíochtaí Idirnáisiúnta, nó na meithleacha geografacha). Ullmhóidh an cruinniú comhchéime gníomhaíochtaí oibríochtúla a bheidh le moladh do Choiste na mBuanionadaithe (Coreper), in aon réimse atá ábhartha don chaidreamh idir an tAontas Eorpach agus an tríú tír lena mbaineann i réimse na himirce.
(2)

Faoi chuimsiú an Choiste um Maoin Intleachtúil, dheimhnigh an tAontas Eorpach agus an tSeapáin (dá ngairtear “na Páirtithe” anseo feasta) go mbreithneoidh an Comhchoiste suas le 28 n-ainm ón Aontas Eorpach agus suas le 28 n-ainm ón tSeapáin gach bliain ó 2020 go 2022, ainmneacha atá le cosaint mar thásca geografacha (dá ngairtear “TGanna” anseo feasta) agus atá le cur in Iarscríbhinn 14-B a ghabhann leis an gComhaontú, ar choinníoll go gcosnaítear na hainmneacha sin mar TGanna ar bhonn intíre. Ó 2023 ar aghaidh, oibreoidh na Páirtithe chun tásca geografacha breise a chur go leanúnach le hIarscríbhinn 14-B i bhfianaise leasanna a chéile agus i ndlúthchomhar lena chéile. An 1 Feabhra 2021, i gcomhréir le hAirteagal 14.30 den Chomhaontú, cuireadh 28 TG ón Aontas agus 28 TG ón tSeapáin le hIarscríbhinn 14-B a ghabhann leis an gComhaontú (2).
CINNEADH CUR CHUN FEIDHME (CBES) 2022/2543 ÓN gCOMHAIRLE

an 21 Nollaig 2022

lena gcuirtear chun feidhme Cinneadh (CBES) 2015/1333 a bhaineann le bearta sriantacha i bhfianaise na staide sa Libia

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 31(2) de,

Ag féachaint do Chinneadh (CBES) 2015/1333 ón gComhairle an 31 Iúil 2015 a bhaineann le bearta sriantacha i bhfianaise na staide sa Libia, agus lena n-aisghairtear Cinneadh 2011/137/CBES (1), agus go háirithe Airteagal 12(2) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 31 Iúil 2015, ghlac an Chomhairle Cinneadh (CBES) 2015/1333.

(2) Tar éis an bhreithiúnais ón gCúirt Ghinearálta i gCás T-627/20 (2), ba cheart iontráil a bhaineann le heintiteas amháin atá liostaithe a scriosadh.

(3) Ba cheart, dá bhrí sin, Cinneadh (CBES) 2015/1333 a leasú dá réir,

TAR ÉIS AN CINNEADH SEO A GHLACADH:

Airteagal 1 Leasaítear Iarscríbhinn IV a ghabhann le Cinneadh (CBES) 2015/1333 i gcomhréir leis an Iarscríbhinn a ghabhann leis an gCinneadh seo.

Airteagal 2 Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, an 21 Nollaig 2022. Thar ceann na Comhairle An tUachtarán M. BEK

(1) IO L 206, 1.8.2015, lch. 34.

(2) Breithiúnas ón gCúirt Ghinearálta an 28 Meán Fómhair 2022, Libyan African Investment Company (Laico) v. Council, T-627/20.
(2)

Ach nascacht 5G a chur leis an nascacht ar aerárthaí feabhsaítear seirbhísí cumarsáide do phaisinéirí le linn dóibh a bheith ag taisteal, agus ag an am céanna baintear úsáid as an teicneolaíocht is déanaí atá ar fáil agus úsáid áirithítear úsáid éifeachtúil a bhaint as an speictream. Rannchuidíonn sin leis na cuspóirí a leagtar amach i straitéis an Choimisiúin maidir le nascacht a bhaint amach mar a leagtar amach iad sa Teachtaireacht ón gCoimisiún dar teideal Connectivity for a Competitive Digital Single Market – towards a European Gigabit Society (Nascacht le haghaidh Margadh Aonair Digiteach Iomaíoch – I dTreo Sochaí Ghigighiotáin Eorpach) (3) agus a nuashonraítear leis an Teachtaireacht ón gCoimisiún 2030 Digital Compass: the European way for the Digital Decade (Compás Digiteach 2030: an bealach Eorpach don Deacáid Dhigiteach) (4).
(3)

An 12 Lúnasa 2022, d’iarr Lárionad um Chosc Coinbhleachtaí Rúnaíocht na hEagraíochta um Shlándáil agus Comhar san Eoraip (ESCE), atá freagrach as cur chun feidhme teicniúil na dtionscadal dá dtagraítear in Airteagal 1(2) de Chinneadh (CBES) 2019/1296, go gcuirfí síneadh 13 mhí gan chostas leis an tréimhse cur chun feidhme. Leis an síneadh sin, chuirfí ar chumas ESCE cur chun feidhme roinnt de na tionscadail sin a chur i gcrích, ar tionscadail iad ar chuir paindéim COVID-19 agus an staid slándála san Úcráin isteach ar a gcur chun feidhme.
Comhalta den Supreme Electoral Council, Uachtarán gníomhach ar an Supreme Electoral Council in 2018

Tá Lumberto Ignacio Campbell Hooker ina chomhalta den Supreme Electoral Council (SEC) ó 2014, ar comhlacht é atá freagrach as ullmhúchán, reáchtáil agus deimhniú olltoghcháin an 7 Samhain 2021 a bhain an bonn ó institiúidí daonlathacha agus ó phróisis dhaonlathacha de bharr easpa trédhearcachta chomh maith le fíor-fhreasúra agus díospóireacht dhaonlathach a bheith in easnamh. Thóg SEC an deis ón bhfreasúra seasamh i saorthoghcháin agus d’áirithigh sé eagrú na vótála i ndálaí neamhdhaonlathacha. Rinne an Comhthionól Ginearálta a shainordú mar chomhalta de SEC a athnuachan i mí na Bealtaine 2021.

Labhair sé leis na meáin le linn na dtoghchán an 7 Samhain 2021, agus thug sé údar agus ardmholadh dá n-eagraíocht.

Dá bhrí sin, tá sé freagrach as an bhfreasúra daonlathach a chur faoi chois agus as an mbonn a bhaint ón daonlathas agus ón smacht reachta i Nicearagua.
Tá an Maor-Ghinearál Mohammad Hossein Bagheri ina Cheann Foirne ar Fhórsaí Armtha na hIaráine. Déanann sé maoirseacht ar an gclár míleata maidir le hAerfheithiclí Gan Foireann (UAV) agus tá ról tábhachtach aige i gcomhar cosanta na hIaráine le Cónaidhm na Rúise. Tá baint aige freisin le leathnú UAVanna de dhéantús na hIaráine thar lear; sa cháil sin, d'oscail sé líne cóimeála sa Táidsíceastáin a bhí ceaptha le dróin Ababil-2 a onnmhairiú. Ghlac sé páirt freisin i bhforbairt dróin Mohajer-6 agus bhí baint aige lena soláthar do Chónaidhm na Rúise lena n-úsáid sa chogadh foghach i gcoinne na hÚcráine. Dá bhrí sin, tá an Maor-Ghinearál Mohammad Hossein Bagheri freagrach as tacú le gníomhaíochtaí a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin.

1264.

Sayed Hojatollah QUREISHI سید حجت الله قریشی dá ngairtear freisin Sayyed Hojatolah GHOREISHI

Náisiúntacht: Iaránach Inscne: Fireann Grád: Ginearál Post: Head of the Supply, Research, and Industrial Affairs Division ag an Iranian Ministry of Defense and Armed Forces Logistics (MODAFL)

Is é Ginearál Sayed Hojatollah Qureishi Ceann an Supply, Research, and Industrial Affairs Division ag an Iranian Ministry of Defense and Armed Forces Logistics (MODAFL) agus tá sé freagrach as caibidlíocht a dhéanamh don chomhaontú le Cónaidhm na Rúise maidir le soláthar Aerfheithiclí Gan Foireann de dhéantús na hIaráine (UAVanna) lena n-úsáid sa chogadh foghach i gcoinne na hÚcráine. Dá bhrí sin, tá an Ginearál Sayed Hojatollah Qureishi freagrach as tacú le gníomhaíochtaí a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin.
(3)

Le Rialachán Tarmligthe 2020/687 ón gCoimisiún (2), forlíontar na rialacha i dtaca le rialú na ngalar liostaithe dá dtagraítear in Airteagal 9(1), pointí (a), (b) agus (c) de Rialachán (AE) 2016/429, agus a shainmhínítear mar ghalair i gcatagóirí A, B agus C i Rialachán Cur Chun Feidhme (AE) 2018/1882 ón gCoimisiún (3). Go háirithe, déantar foráil in Airteagail 21 agus 22 de Rialachán Tarmligthe (AE) 2020/687 maidir le crios srianta a bhunú i gcás ráig de ghalar i gcatagóir A, lena n-áirítear bolgach caorach agus bolgach gabhar, agus maidir le bearta áirithe a bheidh le cur i bhfeidhm ann. Ina theannta sin, foráiltear le hAirteagal 21(1) den Rialachán Tarmligthe sin go gcuimseoidh an crios srianta crios cosanta, crios faireachais, agus, más gá, criosanna srianta breise timpeall na gcriosanna cosanta agus faireachais nó cóngarach dóibh.
(5)

An 24 Bealtaine 2022, ghlac Comhthionól Domhanda Thoscaireachtaí OIE Rún Uimh. 15, dar teideal ‘Recognition of the Bovine Spongiform Encephalopathy Risk Status of Members’ [Aitheantas do Stádas Riosca na mBall maidir le hEinceifileapaite Spúinseach Bhólachta] (3), i bhfianaise a theacht i bhfeidhm an 27 Bealtaine 2022. Sa Rún sin, is éard a glacadh leis gur riosca diomaibhseach ESB atá sa Fhrainc, i gcomhréir le Cód um Shláinte na nAinmhithe Talún OIE. Tar éis athmheasúnú an scéil ar leibhéal an Aontais, agus i ngeall ar Rún Uimh. 15 ó OIE, mheas an Coimisiún gur cheart stádas ESB OIE nua na Fraince a léiriú san Iarscríbhinn a ghabhann le Cinneadh 2007/453/CE.
“t/ma

Aitheantóir feiste tástála (tástálacha antaiginí amháin)
(2)

in Iarscríbhinn IV, (Liosta na ndaoine agus na n-eintiteas dá dtagraítear in Airteagal 9(2)), leasaítear Cuid A (Daoine) mar a leanas: (a) scriostar iontráil 22 (a bhaineann le AL-WERFALLI, Mahmoud Mustafa Busayf); (b) cuirtear an méid seo a leanas in ionad iontráil 17 (a bhaineann AL QADHAFI, Quren Salih): “17. Al QADHAFI, Quren Salih Quren ar a dtugtar freisin: Akrin Akrin Saleh, Al Qadhafi Qurayn Salih Qurayn, Al Qadhafi Qu’ren Salih Qu’ren, Salah Egreen Inscne: fireann Iar-Ambasadóir na Libia chuig Sead. D’fhág Sead le dul go Sabha. Bainteach go díreach le hamhais a earcú agus a chomhordú do réimeas Muammar Qadhafi nach maireann. Dlúthbhaint aige le réimeas Muammar Qadhafi tráth. Comhalta den Popular Front for the Liberation of Libya (PFLL), mílíste agus páirtí polaitiúil dílis do Muammar Qadhafi nach maireann. Baint a bheith aige leis an mbonn a bhaint d’aistriú polaitiúil na Libia a thabhairt chun críche go rathúil trí chur i gcoinne na Náisiún Aontaithe agus an bonn a bhaint den phróiseas polaitiúil arna éascú ag na Náisiúin Aontaithe, lena n-áirítear Libyan Political Dialogue Forum (LPDF), agus ar an gcaoi sin baol leanúnach a bhí ann do shíocháin, do chobhsaíocht agus do shlándáil na Libia. 12.4.2011” (c) cuirtear an méid seo a leanas in ionad iontráil 24 (a bhaineann le PRIGOZHIN, Yevgeniy Viktorovich): “24. Yevgeniy Viktorovich PRIGOZHIN (Евгений Викторович Пригожин) Dáta breithe: 1 Meitheamh 1961 Áit bhreithe: Leningrad, iarUSSR (St. Petersburg, Russian Federation anois) Náisiúntacht: Rúiseach Inscne: fireann Is fear gnó Rúiseach é Yevgeniy Viktorovich Prigozhin a bhfuil dlúthnaisc aige, lena n-áirítear ó thaobh airgeadais de, leis an Wagner Group, eintiteas míleata príobháideach neamhchorpraithe atá bunaithe sa Rúis. Ar an gcaoi sin, tá Prigozhin páirteach i ngníomhaíochtaí Wagner Group sa Libia agus tugann sé tacaíocht dóibh — gníomhaíochtaí a chuireann síocháin, cobhsaíocht agus slándáil na tíre i mbaol. Go háirithe, tá Wagner Group páirteach i sáruithe iomadúla agus leantacha ar an trádbhac arm sa Libia a bunaíodh le Rún 1970 (2011) ó Chomhairle Slándála na Náisiún Aontaithe agus a trasuíodh in Airteagal 1 de Chinneadh (CBES) 2015/1333, lena n-áirítear airm a sheachadadh agus amhais a imscaradh sa Libia chun tacú leis an Libya National Army. Ghlac Wagner Group páirt in oibríochtaí míleata iomadúla i gcoinne an Government of National Accord a d’fhormhuinigh na Náisiúin Aontaithe agus chuidigh sé le dochar a dhéanamh do chobhsaíocht na Libia agus leis an mbonn a bhaint de phróiseas síochánta. 15.10.2020”
(3)

Ar bhonn na hiarrata, rinne CEN athbhreithniú ar chaighdeán comhchuibhithe EN ISO 81-22:2014, caighdeán ar foilsíodh an tagairt dó i gCinneadh Cur Chun Feidhme (AE) 2021/76 ón gCoimisiún (5). Rinneadh an t-athbhreithniú chun an caighdeán sin a chur in oiriúint do chreat dlíthiúil Threoir 2014/33/AE agus chun cur leis an deimhneacht dhlíthiúil agus an tsoiléireacht trí fhaisnéis níos beaichte a sholáthar in Iarscríbhinn ZA agus trí thagairtí normatacha dátaithe a thabhairt isteach. Is é an toradh a bhí air sin gur glacadh caighdeán comhchuibhithe EN 81-22:2021 i ndáil le rialacha sábháilteachta maidir le tógáil agus suiteáil ardaitheoirí le cosán taistil claonta chun daoine agus earraí a iompar. Ní dhearnadh aon athrú teicniúil substainteach ar chaighdeán comhchuibhithe EN 81-22:2014 mar thoradh ar an athbhreithniú sin.
(2)

Tá coibhéis deonaithe do na tríú tíortha sin trí bhrath ar chreat iltaobhach le haghaidh trádáil idirnáisiúnta síolta, eadhon Scéimeanna Síolta na hEagraíochta um Chomhar agus Forbairt Eacnamaíochta (ECFE) maidir le Deimhniú Cineáil ar Shíolta a bhíonn ag gluaiseacht sa Trádáil Idirnáisiúnta agus ar mhodhanna an Chomhlachais Náisiúnta um Thástáil Síolta (ISTA) nó, i gcás inarb iomchuí, rialacha Chomhlachas na nAnailísithe Oifigiúla Síolta, ar rialacha iad atá coibhéiseach le modhanna de chuid ISTA. Rinne an Coimisiún measúnuithe reachtacha agus iniúchtaí reachtacha i gcuid de na tríú tíortha sin freisin chun a fhíorú an gcomhlíonann siad na ceanglais faoi dhlí an Aontais sula ndeonaítear coibhéis den chéad uair. Léiríonn tástáil agus tuairisciú bliantúil laistigh de chreat ECFE, ath-iniúchadh tréimhsiúil ar shaotharlanna le haghaidh chreidiúnú ISTA, chomh maith le cigearachtaí allamuigh oifigiúla i gcomhthéacs dhlí an Aontais, go leanann na cigireachtaí allamuigh a dhéantar sna tríú tíortha sin de na ráthaíochtaí céanna a thabhairt do na cigireachtaí allamuigh a dhéanann na Ballstáit agus go bhfuil na ráthaíochtaí céanna ar fáil i gcónaí do shíol a tháirgtear agus a dheimhnítear sna tríú tíortha sin agus a thugtar do shíol a tháirgtear agus a dheimhnítear sna Ballstáit. Dá bhrí sin, ba cheart na cigearachtaí allamuigh agus síolta a mheas mar chigearachtaí atá coibhéiseach le cigearachtaí allamuigh agus síolta san Aontas.
(4)

Le Rialachán Cur Chun Feidhme (AE) 2021/605 ón gCoimisiún (4), leagtar síos bearta speisialta rialaithe galar maidir le fiabhras Afracach na muc. Go háirithe, i gcás ráig den ghalar sin i measc muc-ainmhithe fiáine i limistéar de Bhallstát, déantar foráil le hAirteagal 3, pointe (b), den Rialachán Cur Chun Feidhme sin maidir le crios ionfhabhtaithe a bhunú i gcomhréir le hAirteagal 63 de Rialachán Tarmligthe (AE) 2020/687. Ina theannta sin, déantar foráil in Airteagal 6 den Rialachán Cur Chun Feidhme sin go bhfuil an limistéar sin le liostú mar chrios srianta II i gCuid II d’Iarscríbhinn I a ghabhann leis agus go bhfuil an limistéar ionfhabhtaithe, a bhunaítear i gcomhréir le hAirteagal 63 de Rialachán Tarmligthe (AE) 2020/687, le coigeartú gan mhoill chun go gcuimseofar ann, ar a laghad, an crios srianta II. Maidir leis na bearta rialaithe speisialta a bhaineann le fiabhras Afracach na muc a leagtar síos i Rialachán Cur Chun Feidhme (AE) 2021/605, áirítear leo, inter alia, toirmisc ar ghluaiseachtaí coinsíneachtaí de mhuc-ainmhithe a choimeádtar i gcriosanna srianta II agus a dtáirgí lasmuigh de na criosanna srianta sin.
(2)

in Airteagal 2, cuirtear an méid seo a leanas in ionad mhír 3: “3. I gcomhréir le hAirteagal 29(5) de Chinneadh (CBES) 2021/509, féadfaidh an riarthóir um bearta cúnaimh glao ar thograí a dhéanamh tar éis ghlacadh an Chinnidh seo, suas go EUR 1 840 000 000. Ní úsáidfear na cistí a ghlaofaidh an riarthóir um bearta cúnaimh ach chun caiteachas a íoc laistigh de na teorainneacha arna bhformheas ag an gCoiste arna bhunú le Cinneadh (CBES) 2021/509 i mbuiséad leasaitheach 2022 agus sna buiséid do na blianta ina dhiaidh sin a chomhfhreagraíonn don Bheart Cúnaimh.”;
(2)

Cuirtear isteach an t-Airteagal seo a leanas: “Airteagal 2a Tacaíocht a thabhairt d’údaráis na hÚcráine chun imscrúdú agus ionchúiseamh a éascú i dtaca le coireanna idirnáisiúnta 1. Tabharfaidh EUAM Ukraine tacaíocht d’údaráis na hÚcráine, go háirithe d’Oifig an Ionchúisitheora Ghinearálta, d’oifigí réigiúnacha an Ionchúisitheora Phoiblí agus do ghníomhaireachtaí forfheidhmithe an dlí, chun imscrúdú agus ionchúiseamh a éascú i dtaca le haon choireanna idirnáisiúnta a rinneadh i gcomhthéacs an fhogha mhíleata gan chúis gan údar a thug an Rúis faoin Úcráin. 2. Chun an cúram sin a chur i gcrích: a) Cuirfidh EUAM Ukraine, go háirithe, comhairle straitéiseach ar údaráis na hÚcráine maidir le coireanna idirnáisiúnta a imscrúdú agus a ionchúiseamh, maidir leis na leasuithe is gá a dhéanamh ar reachtaíocht na hÚcráine agus maidir leis an straitéis chumarsáide ghaolmhar. Cuirfidh sé oiliúint ar fáil freisin maidir le hábhair ghaolmhara eile. Féadfaidh sé cistí a dheonú nó trealamh a thabhairt d’údaráis na hÚcráine chun imscrúdú agus ionchúiseamh a éascú i dtaca le coireanna idirnáisiúnta; b) Áiritheoidh EUAM Ukraine go mbeidh an Chúirt Choiriúil Idirnáisiúnta agus Gníomhaireacht an Aontais Eorpaigh um Chomhar Ceartais Choiriúil (EUROJUST), chomh maith leis na Ballstáit ar aon chéim le chéile agus tacaíocht dhíreach á tabhairt acu i dtaca le coireanna idirnáisiúnta san Úcráin a imscrúdú agus a ionchúiseamh. Oibreoidh sé i gcomheagar le gníomhaithe ábhartha eile de réir mar is iomchuí. c) féadfaidh codanna de EUAM Ukraine, ar bhonn sealadach, a gcuid gníomhaíochtaí a stiúradh chríocha Phoblacht na Moldóive agus na mBallstát. Féadfar socruithe chuige sin a dhéanamh idir EUAM Ukraine agus Poblacht na Moldóive nó na Ballstáit sin lena mbaineann.”.
(4)

An 15 Feabhra 2022, d’iarr Oifig na Náisiún Aontaithe um Ghnóthaí Dí-armála (UNODA), atá freagrach as cur chun feidhme teicniúil na dtionscadal dá dtagraítear in Airteagal 1 de Chinneadh (CBES) 2017/809, síneadh 10 mí eile ar thréimhse cur chun feidhme an Chinnidh sin. Chuirfeadh an síneadh atá iarrtha ar chumas UNODA leanúint de chúnamh a chur ar fáil do Bhallstáit na Náisiún Aontaithe a bhfuil Rún 1540 (2004) ó Chomhairle Slándála na Náisiún Aontaithe (“UNSCR 1540”) á chur chun feidhme acu, rannchuidiú a thuilleadh le hathbhreithniú cuimsitheach leanúnach, leanúint de chúnamh a chur ar fáil do Choiste Chomhairle Slándála na Náisiún Aontaithe arna bhunú le UNSCR 1540 go dtí deireadh a shainordaithe a bhfuil síneadh curtha leis go dtí an 30 Samhain 2022, agus na caillteanais a eascraíonn as tionscadail atá fós gan seachadadh de bharr phaindéim COVID-19 a mhaolú.
—

pictiúr staide a tharraingt den trácht teorann idir an Úcráin agus an tAontas agus malartú faisnéise faoi sin a éascú idir an Úcráin, na Ballstáit, agus institiúidí agus gníomhaireachtaí an Aontais, go háirithe an Gníomhaireacht Eorpach um an nGarda Teorann agus Cósta (‘Frontex’);
(4)

Le Cinneadh Cur Chun Feidhme (AE) 2021/1839 ón gCoimisiún (3), cuireadh ar atráth go dtí an 31 Deireadh Fómhair 2022 dáta éaga an fhormheasa maidir le créasóid a úsáid i dtáirgí bithicídeacha de chineál táirge 8. Rinneadh an méid sin d’fhonn an t-am is gá chun tuairim na Gníomhaireachta a ullmhú agus a chur isteach, chun an t-am sin a chur san áireamh chomh maith leis an am is gá chun a chinneadh an bhfuil ceann amháin ar a laghad de choinníollacha Airteagal 5(2), an chéad fhomhír, de Rialachán (AE) Uimh. 528/2012 ó Pharlaimint na hEorpa agus ón gComhairle (4) comhlíonta agus cé acu a fhéadfar an formheas maidir le créasóid a athnuachan dá bhrí sin nó nach bhféadfar.
(3)

Faoi Airteagal 8(4) den Chomhaontú, tá gach Páirtí Conarthach in ann cur i bhfeidhm an Chomhaontaithe a chur ar fionraí go hiomlán nó go páirteach, go háirithe ar chúiseanna a bhaineann leis an mbeartas poiblí agus ar mhaithe leis an tslándáil náisiúnta a chosaint. Tabharfar fógra don Pháirtí Conarthach eile faoin gcinneadh maidir le fionraí tráth nach déanaí ná 2 mhí roimh an dáta a mbeidh sé beartaithe go dtiocfaidh an cinneadh maidir le fionraí i bhfeidhm. I gcás ina mbeidh deireadh leis na cúiseanna leis an bhfionraí, cuirfidh an Páirtí Conarthach a chuir cur i bhfeidhm an Chomhaontaithe ar fionraí an Páirtí Conarthach eile ar an eolas láithreach agus cuirfidh sé deireadh leis an bhfionraí.
(3)

in Airteagal 14, an chéad mhír, cuirtear an méid seo a leanas in ionad an dara habairt: “Tíolacfaidh ISAE tuarascálacha rialta ar an dul chun cinn chuig an gComhairle, an tArdionadaí agus an Coimisiún agus tíolacfaidh sé tuarascáil chuimsitheach chríochnaitheach ar chur chun feidhme an tsainordaithe chucu faoin 31 Bealtaine 2022.”.
(1)

Is éard atá i gceist leis an réigiún bithgheografach Alpach dá dtagraítear in Airteagal 1(c)(iii) de Threoir 92/43/CEE na hAlpa (an Ghearmáin, an Fhrainc, an Iodáil, an Ostair agus an tSlóivéin), na Piréiní (an Spáinn agus an Fhrainc), sléibhte na nAipiníní (an Iodáil), na sléibhte Fion-Lochlannacha tuaisceartacha (an Fhionlainn agus an tSualainn), sléibhte Cairp (an Pholainn, an Rómáin agus an tSlóvaic), na Sléibhte Dinearacha (an tSlóivéin agus an Chróit) agus Sléibhte na mBalcán, Sléibhte Rila, Sléibhte Pirin, Sléibhte Rhodope agus Sléibhte Sashtinska Sredna Gora (an Bhulgáir) ar críocha de chuid an Aontais iad, mar a shonraítear leis an léarscáil bhithgheografach a d’fhormheas an coiste an 20 Aibreán 2005, coiste a bunaíodh le hAirteagal 20 den Treoir sin (“an Coiste um Ghnáthóga”).